Diari Oficial de la Generalitat Valenciana


Sumari del DOGV 8860, del 20-07-2020 (2020/5776)

RESOLUCIÓ de 16 de juliol de 2020, del conseller d'Hisenda i Model Econòmic, per la qual es nomenen nous membres de la Comissió per a l'Estudi de la Reforma Tributària, i s'actualitzen els seus objectius.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8860

Data del DOGV
:   20-07-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/5776


Data del document
:   16-07-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 16 de juliol de 2020, del conseller d'Hisenda i Model Econòmic, per la qual es nomenen nous membres de la Comissió per a l'Estudi de la Reforma Tributària, i s'actualitzen els seus objectius. [2020/5776]  
En el marc general de finançament de les comunitats autònomes de règim comú establit en la Llei orgànica 8/1980, de 22 de setembre, en el seu text modificat per la Llei orgànica 3/2009, de 18 de desembre, així com en l'àmbit de la cessió de tributs i d'atribució de competències normatives en els tributs estatals cedits, fixat per la Llei 22/2009, de 18 de desembre, correspon a la Comunitat Valenciana articular, en l'exercici de la seua autonomia financera, el seu propi sistema tributari.  
  
Amb l'objecte de dur a terme una profunda revisió de les figures tributàries, pròpies i cedides, que conformen l'esmentat sistema tributari, així com, si escau, proposar la implantació de noves figures impositives, el Consell va decidir posar en marxa una comissió d'experts en l'àmbit tributari mitjançant la Resolució de 30 de març de 2016, del conseller d'Hisenda i Model Econòmic.  
Els treballs de la Comissió es van planificar en dues fases o etapes. Una primera, en el curt termini, va consentir a presentar un primer informe publicat el 29 de setembre de 2016 respecte de quines mesures tributàries calia posar en marxa en l'exercici pressupostari 2017. En una segona etapa, davant del nou escenari de reforma del sistema de finançament autonòmic, els treballs de la Comissió consistirien a elaborar un segon informe que recollira les seues conclusions referides a mesures tributàries que calia desenvolupar en un horitzó temporal a més llarg termini (bienni 2017-2018). Finalment, la conjuntura va determinar que aquesta segona fase s'alentira i que posteriorment es paralitzara com a conseqüència del context polític nacional.  
Més recentment, la crisi sanitària originada per la Covid-19, i les seues conseqüències econòmiques i socials, aconsellen la revisió en profunditat de l'espai fiscal propi de la Comunitat, amb l'objectiu de reforçar i modernitzar els ingressos fiscals que permeten la reconstrucció de l'economia valenciana.  
  
Per tot això, resolc:  
  
Primer. Objectius de la Comissió  
A més de l'anàlisi de les propostes d'un nou sistema de finançament per a les comunitats autònomes de règim comú, els objectius de la comissió contemplen:  
- L'horitzó temporal d'una nova legislatura.  
- La renovació dels compromisos del «Botànic».  
- L'existència d'un nou context polític nacional.  
- La proposta de l'Administració general de l'Estat de revisió dels tributs cedits.  
- Els requeriments de la reconstrucció de l'economia valenciana davant de la crisi de la Covid-19.  
Es defineixen com a àrees prioritàries dels treballs:  
- Valorar les iniciatives socials i empresarials que permeten frenar la pèrdua d'habitants en zones en risc de despoblament amb la creació de nous incentius fiscals.  
- Avançar en l'exercici de l'autonomia financera de la Comunitat Valenciana mitjançant el desenvolupament del seu propi sistema tributari i l'assignació equitativa de recursos.  
- Definir una fiscalitat verda mitjançant el desenvolupament de nous tributs propis que serveixen per a gravar les activitats nocives que incideixen negativament en l'escalfament global i en el canvi climàtic; proposar la implantació de noves figures impositives.  
- I, finalment, revisar el conjunt d'ingressos fiscals de la Comunitat Valenciana per proposar alternatives que afavorisquen una ràpida recuperació de l'economia valenciana, com a conseqüència de la crisi sanitària originada per la Covid-19.  
Per això, els treballs de la Comissió consistiran a plantejar i debatre les mesures tributàries que s'han d'adoptar i informar-ne el Consell, progressivament, en el període 2020-2023.  
  
Segon. Composició de la Comissió  
La Comissió estarà composta pels següents membres:  
President: Juan Martín Queralt, catedràtic de Dret Financer i Tributari de la Universitat de València.  
Secretari, amb veu i vot: Rafael Beneyto Cabanes, director general de Tributs i Joc.  
Vocals:  
- Cristóbal Borrero Moro, catedràtic de Dret Financer i Tributari de la Universitat de València.  
- Germán Orón Moratal, catedràtic de Dret Financer i Tributari de la Universitat Jaume I de Castelló.  
- Maria Teresa Soler Roch, catedràtica de Dret Financer i Tributari de la Universitat d'Alacant.  
- Aurora Ribes Ribes, catedràtica de Dret Financer i Tributari de la Universitat d'Alacant.  
- Alfredo García Prats, catedràtic de Dret Financer i Tributari de la Universitat de València.  
- Cristina Martínez Ruiz, registradora de la propietat, mercantil i béns mobles, i coordinadora autonòmica de les oficines liquidadores de la Comunitat Valenciana.  
- Sonia Encarnación Díaz Español, directora general de l'Agència Tributària Valenciana.  
- Amadeo Fuenmayor Fernández, professor titular i director de Departament d'Economia Aplicada de la Universitat de València.  
- Rafael Granell Pérez, professor titular al Departament d'Economia Aplicada de la Universitat de València.  
- Ángeles Pla Vall, professora titular al Departament d'Economia Aplicada de la Universitat de València.  
  
Tercer. Efectes  
Aquesta resolució modifica la Resolució de 30 de març de 2016, del conseller d'Hisenda i Model Econòmic, per la qual es constitueix la Comissió per a l'Estudi de la Reforma Tributària, i tindrà efectes a partir de l'endemà de la publicació en el Diari Oficial de la Generalitat Valenciana.  
  
València, 16 de juliol de 2020.- El conseller d'Hisenda i Model Econòmic: Vicent Soler i Marco.